जेएनएन, चंडीगढ़। हरियाणा कांग्रेस के दो दिग्गज नेताओं पूर्व मुख्यमंत्री भूपेंद्र सिंह हुड्डा और प्रदेश कांग्रेस प्रधान अशोक तंवर के समर्थकों के बीच दिल्ली में हुई मारपीट पर जांच रिपोर्ट हाईकमान ने ठंडे बस्ते में डाल दी है। इस घटना में तंवर भी गंभीर रूप से घायल हाे गए थे। बताया जाता है पूर्व केंद्रीय गृहमंत्री सुशील शिंदे ने पार्टी हाईकमान को यह रिपोर्ट सौंपे दी है, लेकिन पार्टी नेतृत्व इसे अब तूल नहीं देना चाहता है। हाईकमान इस मामले में कोई एक्शन लेता नजर नहीं आ रहा है।